Zayed Milli Muzeyi
Zayed Milli Muzeyi (ərəb. مَتْحَف زَايِد ٱلْوَطَنِي‎) — Birləşmiş Ərəb Əmirliklərinin Əbu-Dabi şəhərində inşa olunan muzey. Muzey BƏƏ-nin qurucusu və ilk prezidenti mərhum Şeyx Zeyd ibn Sultan Əl-Nəhayanın xatirəsini anmaq üçün nəzərdə tutulub. Muzeyin Səadət adası Mədəniyyət Dairəsinin mərkəzi olması planlaşdırılır. Orada Əmirliyin tarixi, mədəniyyəti və iqtisadi transformasiyası nümayiş etdiriləcək. 2021-ci ildə, "Arabtec" tikinti şirkətinin fəaliyyətini dayandırmasından sonra yarımçıq qalan tikinti "Trojan Construction Group" və "SixConstruct" şirkətlərinə keçəcəyi açıqlandı. Muzey hazırda tikinti mərhələsindədir və 2021-ci ilin noyabrının məlumatına görə onun açılış tarixi 2025-ci ilə planlaşdırılır.